Operatorii economici producători și importatori de bunuri ambalate și de ambalaje de desfacere sunt obligaţi să calculeze şi să declare lunar, până la data de 25 a lunii următoare celei în care s-a desfăşurat activitatea, cantitatea totala de ambalaje introdusa pe piață, defalcată pe tip de material, respectiv: sticla, plastic, hârtie/carton, metal, aluminiu, lemn. Contribuțiile prevăzute la art.9 alin. (1) lit d) din OUG 196/2005 și anume 2 lei/kg, se plătesc numai în cazul neîndeplinirii obiectivelor de valorificare a deșeurilor de ambalaje introduse pe piața națională, pentru care nu au predat responsabilitatea către un OIREP.